Marokash avtomobilsozlik sanoati
Marokash avtomobil sanoatini — Fransiyaning Renault-Nissan Alyansi va PSA Group avtomobil kompaniyalari investitsiyalari boshqaradi. BYD Marokashda Xitoy sarmoyasini boshqaradi. Marokash hukumati investitsiya olib keladigan kompaniyalarni kelishini ragʻbatlantirish uchun dastlabki besh-yilda maʼlum soliqlardan ozod etdi. Fiat Marokashdagi ishlab chiqarish rolini 2003-yilda Somakadagi ulushini Renault kompaniyasiga sotish bilan yakunlagan. Marokash ushbu sektor uchun xalqaro markaz sifatida oʻz mavqeini mustahkamlashga intilayotganligi sababli umumiy qiymati 1,23 milliard yevro (1,45 milliard dollar) ga teng 26 ta avtomobilsozlik loyihalari boʻyicha bitimlar imzoladi. Loyihalar Fransiya, Ispaniya, Italiya, Xitoy, Janubiy Koreya, Yaponiya va AQSh kompaniyalari bilan amalga oshiriladi va 11 500 dan ortiq ish oʻrinlari yaratilishi kutilmoqda, deyiladi hukumat bayonotida. Marokash 2020-yilga kelib mahalliylashtirish darajasi 80 % boʻlgan bir million avtomobil ishlab chiqarishni kutmoqda. Natijada tovar aylanmasi 10 milliard yevroga va 160 000 ish oʻrni yaratilishiga olib keladi.